b"\n_START_ARTICLE_\nGottlieb von Tucher\n_START_PARAGRAPH_\nGottlieb von Tucher (Christoph Carl Gottlieb Sigmund Freiherr von Tucher von Simmelsdorf, 20. maj 1798 i N\xc3\xbcrnberg \xe2\x80\x93 17. februar 1877 i M\xc3\xbcnchen) var en tysk jurist og musikforsker._NEWLINE_Tucher studerede jura ved universiteterne i Erlangen, Heidelberg og Berlin og virkede som jurist i forskellige embeder i Bayern._NEWLINE_Ved siden af sine embeder havde han interesse for kildeforskning i \xc3\xa6ldre kirkemusik; inspiration hertil havde han f\xc3\xa5et af blandt andre Anton Friedrich Justus Thibaut (1772-1840), Giuseppe Baini (1775-1844) og Fortunato Santini (1778\xe2\x80\x931861), et \xc3\xa6resmedlem af Sing-Akademie zu Berlin._NEWLINE_1827 udgav Tucher sin f\xc3\xb8rste samling Kirchenges\xc3\xa4nge von Palestrina und seiner Schule, hvis f\xc3\xb8rste hefte han tilegnede Beethoven, det andet Thibaut. I 1830'erne vendte han sig mod den tyske evangeliske kirkesang, og med hovedv\xc3\xa6rket Schatz des evangelischen Kirchengesangs im ersten Jahrhundert der Reformation havde Tucher skabt sig et navn og gjaldt som sagkyndig med hensyn til sangbogsreformen (ty. Kompetenz f\xc3\xbcr die Gesangbuchreform.)_NEWLINE_Tucher var en af Thomas Laubs inspirationskilder til den kirkesangsreform han var en ledende kraft for i slutningen af 1800-tallet; to andre var Carl\xc2\xa0von\xc2\xa0Winterfeld og Johannes Zahn."